יוליה מלינובסקי

יוליה מלינובסקי קונין (ברוסית: Юлия Малиновская; נולדה ב-5 בספטמבר 1975) היא פוליטיקאית המכהנת כחברת הכנסת מטעם מפלגת ישראל ביתנו; לשעבר חברת מועצת העיר חולון. בכנסת העשרים וארבע הייתה יו"ר ועדת מיזמי תשתית לאומיים מיוחדים ושירותי דת יהודיים. מלינובסקי נולדה בעיר וורושילובגרד באוקראינה הסובייטית שבברית המועצות דאז (כיום לוהנסק שבאוקראינה), לאם יהודייה, סופיה, ולאב נוצרי ממוצא רוסי, יווני וארמני, ולדימיר. אחותה הצעירה עלתה לישראל במסגרת חוק השבות ובמסגרת תוכנית נעל"ה, ובעקבותיה עלתה מלינובסקי בשנת 1998, ולאחר מכן כל שאר המשפחה. מלינובסקי היא עורכת דין בעלת תואר ראשון במשפטים מהאוניברסיטה הממלכתית של אוקראינה, ובמשך תקופה מסוימת אף שירתה במשטרת אוקראינה כקצינת כוח אדם. כיהנה כחברת מועצת העיר חולון מטעם סיעת ישראל ביתנו החל משנת 2004 וכיושבת ראש התנועה בעיר עד כניסתה לכנסת, בנוסף לפעילותה הפוליטית, הייתה מלינובסקי גזברית איגוד ערים לכבאות חולון-בת ים-אזור. במערכת הבחירות לכנסת ה-18 דורגה מלינובסקי במקום ה-18 ברשימת ישראל ביתנו ולא נכנסה לכנסת. במערכת הבחירות לכנסת ה-19 דורגה מלינובסקי במקום ה-37 ברשימה המשותפת של הליכוד - ישראל ביתנו ולא נכנסה לכנסת. במערכת הבחירות לכנסת ה-20 דורגה מלינובסקי במקום ה-9 ברשימת ישראל ביתנו ולא נכנסה לכנסת בהיבחרה, אך הייתה לחברת הכנסת ב־1 ביוני 2016, לאחר שאביגדור ליברמן התמנה לשר הביטחון והפסיק את חברותו בכנסת במסגרת "החוק הנורווגי הקטן". עם השבעתה כחברת הכנסת, הייתה הכנסת העשרים לכנסת עם מספר הנשים הגבוה ביותר: 33 חברות כנסת; סיימה את כהונתה בכנסת לאחר התפטרותו של אביגדור ליברמן מתפקיד שר הביטחון וחזרתו לכהן כחבר הכנסת. מלינובסקי העבירה יחד עם ח"כ אורן חזן את חוק המאבטחים - לראשונה יוסדרו התנאים הפיזיים של המאבטחים והשומרים בחקיקה. למאבטחים רבים מדי ברחבי ישראל אין תנאים עבודה מינימליים, והם חשופים לפגעי מזג האוויר. חוק זה נועד להסדיר את התנאים הבסיסיים המגיעים לכל עובד. בבחירות לכנסת העשרים ואחת שובצה במקום החמישי ברשימת ישראל ביתנו ונבחרה לכנסת. בבחירות לכנסת ה-22 וה-23 שובצה מלינובסקי שוב במקום החמישי ברשימת ישראל ביתנו ונבחרה לכנסת. בכנסת העשרים ושלוש הייתה חברה בוועדת הפנים, בוועדה להתמודדות עם נגיף הקורונה, ובוועדה לזכויות הילד. בכנסת ה-24 כיהנה מלינובסקי כיו"ר ועדת מיזמי תשתית לאומיים מיוחדים ושירותי דת יהודיים. במהלך כהונתה יצאה מלינובסקי רבות נגד הרבנות הראשית לישראל ונגד חברי הכנסת החרדים, ותמכה ברפורמה במערך הכשרות שהציגו שר האוצר ליברמן והשר לשירותי דת מתן כהנא. מלינובסקי נשואה, ואם לשניים. מתגוררת בחולון. מדיה וקבצים בנושא יוליה מלינובסקי בוויקישיתוף יוליה מלינובסקי, באתר ערוץ כנסת יוליה מלינובסקי, באתר הכנסת יוליה מלינובסקי, ברשת החברתית פייסבוק יוליה מלינובסקי, ברשת החברתית אקס (טוויטר) יוליה מלינובסקי, באתר כנסת פתוחה יוליה מלינובסקי באתר ישראל ביתנו רביטל פרקר, חברת מועצת חולון: "אני ובעלי נחיה בשכירות עד סוף חיינו", באתר nrg‏, 22 ביולי 2011 דוד בן בסט מראיין את יוליה מלינובסקי, "הנבחרים", באתר YouTube, ‏16 ביוני 2017 הצעת חוק חדשה של ח"כ יוליה מלינובסקי: ״יוענקו נקודת זיכוי מס למשלמים דמי שכירות״, באתר TLV.AM, 10 באוקטובר 2017 חה"כ יוליה מלינובסקי, באתר הכנסת נדב שרגאי, נא להכיר: נהג הקטר, מהנדס המכונות והסופרת, שינסו להיכנס לכנסת הבאה, באתר הארץ, 5 בפברואר 2009 מידע באתר ישראל ביתנו רשימת המועמדים באתר ועדת הבחירות רשימת המועמדים באתר ועדת הבחירות גיא עזרא, ‏הסטוריה בכנסת בעקבות השבעת ח"כ מלינובסקי, באתר "סרוגים", 6 ביוני 2016 מורן אזולאי, קורת גג ואמצעי חימום: חוק המאבטחים אושר, באתר ynet, 21 במרץ 2017 חנן גרינווד, יו"ר הוועדה לשירותי דת נגד הרבנות: "ניכנס 'באמ-אמא' שלהם", באתר ישראל היום, 26 באוקטובר 2021